Գերասիմ Ալավերդյան
Գերասիմ Վիկտորի Ալավերդյան (), ՀՀ գյուղատնտեսության նախարար (2009-2010)

Կենսագրություն 
Ծնվել է 1965 թ. մայիսի 8-ին, Կապանի շրջանի Սրաշեն գյուղում։ 1991 թ. ավարտել է Երևանի պոլիտեխնիկական ինստիտուտի տեխնոլոգիական ֆակուլտետը։

Աշխատանքային գործունեություն 
 1983-1985 թթ. ծառայել է Խորհրդային բանակի ներքին զորքերում։
 1985-1994 թթ. աշխատել է Կապանի թիվ 1 արտադրական միավորումում՝ որպես բանվոր, ապա ենթավարպետ, տեղամասի պետ։
 1994-2003 թթ. աշխատել է Կապանի տարածքային հարկային տեսչությունում՝ որպես պետական հարկային տեսուչ, ապա՝ ավագ տեսուչ, ապա՝ ՀՀ պետական եկամուտների նախարարության օպերատիվ հետախուզության վարչության Սյունիքի մարզային բաժնի պետ։
 2004-2008 թթ. աշխատել է ՀՀ Ազգային Ժողովի Վերահսկիչ պալատում՝ որպես խորհրդի անդամ, ապա՝ Պետական բյուջեի վերահսկողության վարչության պետ, սպասարկել է գյուղատնտեսության, բնապահպանության և ջրային համակարգի ոլորտները։
 2009 թ. մայիսի 12-ին ՀՀ Նախագահի հրամանագրով նշանակվել է ՀՀ գյուղատնտեսության նախարար։
 2010 թ. դեկտեմբերի 31-ին ՀՀ Նախագահի հրամանագրով ազատվել է ՀՀ գյուղատնտեսության նախարարի պաշտոնից։

«Օրինաց երկիր» կուսակցության անդամ, ՕԵԿ ագրարային հարցերի հանձնաժողովի նախագահ։

Ընտանիք 
Ամուսնացած է, ունի երկու զավակ։

Ծանոթագրություններ 

Սրաշեն գյուղում ծնվածներ
ՀՀ կառավարության անդամներ
ՀՀ գյուղատնտեսության նախարարներ
Հայ քաղաքական գործիչներ
ՕԵԿ անդամներ